tartuNLP/wikipedia-smugri-20251201 huggingface dataset:
Japaninmispeli

Japaninmispeli eli nispero eli hedelmänispero ("Eriobotrya japonica", syn. "Mespilus japonica"), josta käytetään myös usein nimeä lokvatti, on ruusukasvien heimoon kuuluva hedelmäpuu. Se on kotoisin Aasiasta ja sitä viljellään muun muassa Thaimaassa, Japanissa, Kiinassa, Espanjassa ja Portugalissa.
Japaninmispeli kasvaa 6–9 m korkeaksi puuksi. Sen varsi on lyhyt, lehvästö pyöreä. Uudet versot ovat villamaisen nukan peittämät. Ikivihreät, nahkeat lehdet muodostuvat noin 12–30 cm pitkistä, 7–10 cm leveistä lehdyköistä.
Hedelmät ovat yleensä ison luumun kokoisia ja hieman päärynänmuotoisia. Kuori samoin kuin hedelmälihakin on yleensä keltaista tai oranssia.
Poikkijuovainen lihaskudos

Poikkijuovainen lihaskudos () on lihaskudosta, jonka soluissa näkyy mikroskooppisesti juovia. Tällaisia kudoksia ovat:
Alice Mills

Alice Mary Mills (s. ) on australialainen uimari ja olympiavoittaja. Mills voitti Ateenan kesäolympialaisista 2004 kaksi kultaa; ne tulivat 4 × 100 metrin vapaa- ja sekauintiviesteistä. Neljä vuotta myöhemmin Pekingin kesäolympialaisissa 2008 Mills voitti pronssia 4 × 100 metrin vapaauintiviestistä.
Vuonna 2005 Montréalin pitkän radan MM-kilpailuista Mills voitti maailmanmestaruuden 4 × 100 metrin vapaauintiviestistä. Kaksi vuotta aiemmin Barcelonasta hän oli jo voittanut kolme MM-hopeaa ja yhden pronssin. Lyhyen radan MM-kilpailuista Millsillä on kaksi hopeaa, Manchesteristä 2008. Mills on myös kaksinkertainen Kansainyhteisön kisojen kultamitalisti ja lisäksi hänellä on yksi kulta Tyynenmeren mestaruuskilpailuista.
Thomas on 175 senttimetriä pitkä ja painaa 63 kilogrammaa. Hän edustaa seuratasolla brisbaneläistä "Chandler Swim Clubia".
Tuomas Forsberg

Tuomas Antero Forsberg (s. 15. helmikuuta 1967 Helsinki) on suomalainen Tampereen yliopiston kansainvälisen politiikan professori vuodesta 2008.
Elämä.
Forsberg valmistui ylioppilaaksi vuonna 1985, valtiotieteen kandidaatiksi 1989 ja lisensiaatiksi 1995 Helsingin yliopistosta. Hän väitteli filosofian tohtoriksi (PhD) Walesin yliopistossa Aberystwythissä 1998. Hänen tutkimusintressejään ovat esimerkiksi kansainvälisen politiikan ja ulkopolitiikan teoria, rauhan- ja konfliktintutkimus, menneisyydenhallinta, Euroopan turvallisuus, Euroopan unionin ulko- ja turvallisuuspolitiikka, Saksan ulkopolitiikka, Suomen ulkopolitiikka, pohjoismainen yhteistyö ja Venäjä.
Forsberg työskenteli puolustusministeriössä 1987–1990 ja Ulkopoliittisen instituutin (UPI) tutkijana 1990–1992. Vuodet 1992–1995 hän toimi Suomen Akatemian tutkimusassistenttina. Hän oli UPI:n erikoistutkijana 1997–1998 sekä 2001–2002 ja johtajan viransijaisena 1998–2001. Hän toimi myös "Ulkopolitiikka"-lehden päätoimittajana 1998–2001. Forsberg toimi George C. Marshall European Center for Security Studies -keskuksen professorina 2002–2004 ja Helsingin yliopiston yleisen valtio-opin määräaikaisena professorina 2004–2008. Hänet valittiin Suomalaisen Tiedeakatemian jäseneksi vuonna 2012. Vuosina 2018–2023 Forsberg toimi Helsingin yliopiston tutkijakollegiumin johtaja.
Forsbergin isä on teologian tohtori, entinen Kirkon ulkoasiain osaston teologisten asioiden sihteeri Juhani Forsberg.
Pami Aalto

Pami Aalto (s. 1972 Oulu) on Tampereen yliopiston Jean Monnet -professori. 
Aallon tutkimusalueita ovat EU:n ulkopolitiikka, pohjois-Eurooppa, Venäjä, EU-Venäjä -suhteet, energiapolitiikka, geopolitiikka sekä kansainvälinen yhteisö. 
Aalto on hoitanut Jean Monnet -professuuria vuodesta 2008. Viran alana on kansainvälinen politiikka, erityisesti Euroopan integraatio ja alueellinen yhteistyö. Lisäksi Jean Monnet -professori johtaa Tampereen yliopiston Jean Monnet -keskusta, joka koordinoi yliopistossa tehtävää Eurooppa-opetusta ja tutkimusta. 
Tutkinnot ja palkinnot.
Subjectivity”. Väitöskirjan valmistelu tapahtui pääasiassa Bradfordin yliopistossa Isossa-Britanniassa.
Uusiutuva energia Tanskassa

Uusiutuva energia Tanskassa kertoo uusiutuvan energiaan liittyvistä seikoista Tanskassa.
Tuulivoima.
Tuulivoiman osuus Tanskan sähköstä oli 21,3 % vuonna 2007.
Tanskassa on eniten tuulivoimaa henkeä kohti (576 kW 1000 henkeä kohti). Suomessa oli 21 kW 1000 henkeä kohti vuonna 2007. Vestas on johtava tuulivoimayritys. Sen osuus markkinoista maailmassa oli 22,8 % vuonna 2007.&lt;ref name="BTM2/08"&gt;International Wind Energy Development World Market Update 2007, Forecast 2008-2012 BTM Consult Press Release 23.3.2008&lt;/ref&gt;
Aurinkolämmitys.
Marstal kaupungissa on Tanskan suurin aurinkolämmitys aluelämpökeskuksessa (18 300 m2 keräyspinta-ala ja 2 000 m3 lämpöä keräävä vesisäiliö). Aurinkojärjestelmässä energian tuotantohinnaksi on laskettu 0,036 €/kWh.
ESTIF mukaan Tanska tuotti aurinkolämpöä 270 MWt vuonna 2007. Lisäasennukset olivat 16 MWt vuonna 2007. ESTIF laskee hyötysuhteella 1 m2 keräyspinta-alaa vastaa 0,7 kWt lämpöenergiaa. Kypros on ylivoimaisesti johtava aurinkolämmityksessä. Kyproksella aurinkolämmitystä oli vuonna 2007 asukasta kohti kymmenkertaisesti Tanskaan verrattuna, mutta vain kaksinkertaisesti Itävaltaan verrattuna. Vuonna 2007 Tanskassa oli aurinkolämmitystä asukasta kohti 63 % verrattuna. Suomessa aurinkolämmitystä oli asukasta kohti 4 % Saksaan verrattuna.
Alueet.
Frederikshavn tavoite on 100 % uusiutuvaa energiaa vuoteen 2015 mennessä. YLE:n uutisten mukaan vuonna 2008-9 osuus oli 24 %.
Samsø:n saari tuottaa kaiken sähkönsä tuulivoimalla. Kööpenhamina aikoo vähentää hiilidioksidipäästöjään 20 % vuoteen 2015 mennessä ja olla hiilineutraali vuonna 2025. Suunnitelmassa kaikki sähkö tuotetaan tuulivoimalla.
Trace Cyrus

Trace Dempsey Cyrus (s. 24. helmikuuta 1989) on yhdysvaltalainen muusikko. Hän on kitaristi, laulunkirjoittaja ja hän tuli tunnetuksi yhtyeestä nimeltä Metro Station. Erottuaan Metro Stationista vuonna 2010 hän perusti yhtyeen Ashland HIGH. Hän omistaa oman vaatemerkin Southern Made Hollywood Paid. Cyrus on laulaja Billy Ray Cyrusin poika ja näyttelijä/laulaja Miley Cyrusin isoveli.
Yksityiselämä.
Trace Cyrusin äiti on Leticia "Tish" Finley Cyrus. Hänen biologinen isänsä on Baxter Neal Helson, mutta Billy Ray Cyrus on adoptoinut hänet.
Hän vietti kesät isäpuolensa Billy Rayn kanssa. Trace on kuitenkin kertonut ettei aio käyttää sisarensa Disney-mainetta hyväkseen.
Trace on vieraillut MTV-kanavalla ja kertoi mitä hän aikoo seuraavaksi Mileyn kanssa, "Seuraavaksi, minä aion laulaa hänen seuraavalla albumillaan. En osaa sanoa siitä enempää nyt, mutta me suunnitellaan sitä." Heiltä ilmestyi myöhemmin kappale "Hovering".
Trace on tunnettu useista lävistyksistään ja suuresta määrästä tatuointeja hänen käsissään ja rinnassaan.
Trace on myös ollut töissä ostoskeskuksessa Burbankissa, Kaliforniassa. Hänet on erotettu La Cañada High Schoolista.Metro Station oli myös keikalla Nosturissa 17.6 ja 18.6.
Hän on seurustellut Demi Lovaton kanssa. Vuoden 2011 lokakuussa hän paljasti kihlautuneensa Disney tähti Brenda Songin kanssa mutta kesäkuussa 2012 pari ilmoitti erostaan.
Hinkelien Schreuder

Hinkelien Schreuder (s. ) on alankomaalainen uimari ja olympiavoittaja.
Schreuder voitti 4 × 100 metrin vapaauintiviestistä kultaa Pekingin kesäolympialaisista 2008 ja hopeaa Lontoosta 2012. Hän tosin ui kummallakin kerralla vain matkan alkuerissä. Pitkän radan MM-kilpailuissa Roomassa 2009 hän voitti kultaa 4 × 100 metrin vapaauintiviestissä, osallistuessaan matkan alkueriin.
Schreuder on uransa aikana voittanut kolme kultaa, kolme hopeaa ja yhden pronssin lyhyen radan MM-kilpailuista. Lisäksi hänellä on kolme hopeaa ja yksi pronssi pitkän radan EM-kilpailuista sekä 16 kultaa, viisi hopeaa ja viisi pronssia lyhyen radan EM-kilpailuista.
Schreuder on 179 senttimetriä pitkä ja painaa 61 kilogrammaa. Hän edustaa seuratasolla "PSV Eindhovenia".
Birjutš

Birjutš () on kaupunki Belgorodin alueella Venäjällä. Se sijaitsee Doniin laskevan Tihaja Sosna -joen rannalla. Kaupunki on Krasnogvardeiskin piirin keskus. Vuoden 2010 väestönlaskennan mukaan kaupungissa asui 7 846 henkeä.
Paikkakunta tunnetaan vuodesta 1705 lähtien. Vuonna 1779 siitä tuli kaupunki. Vuonna 1919 se sai nimen "Budjonnyi". Vuonna 1958 se alennettiin "Krasnogvardeiskoje"-nimiseksi kyläksi, joka vuonna 1975 sai kaupunkimaisen taajaman statuksen. Vuonna 2005 taajama muutettiin jälleen kaupungiksi se sai takaisin alkuperäisen nimensä. Venäjän valtionduuma ja presidentti vahvistivat nimenmuutoksen vuonna 2007. Kaupungissa on mm. elintarviketeollisuutta ja tiilitehdas.
Neulansilmä

Neulansilmä (engl. "Storm Island" tai "Eye Of The Needle") on vuonna 1979 suomeksi ilmestynyt jännityskirja, jonka kirjoitti Ken Follett. Kirjan on kustantanut WSOY. Kirja on yksi kirjailijan tunnetuimmista teoksista ja hänen kolmas omalla nimellään julkaistu teos (Suomessa näitä kahta aiempaa teosta ei ole julkaistu).
Kirjasta tuli heti ilmestyttyään menestys ja Ken Follett voitti sen ansiosta parhaan romaanin Edgar-palkinnon. Kirjasta tehtiin myös elokuva vuonna 1981 ja sen juonikuvioista on muokattu myös Bollywood-elokuva, nimeltään "Fanaa" (2006).
Kirjan teemaa (Agentti vihollislinjojen takana ja hänen hallussaan olevat tiedot, jotka voivat muuttaa kaiken) Follet on hyödyntänyt myöhemmissäkin agenttiromaaneissaan, kuten "Aavikkoleijona", joka sijoittui samaan ajanjaksoon.
Juoni.
Kirja sijoittuu toisen maailmansodan aikaan. Saksalainen Henry Faber toimii agenttina Isossa-Britanniassa väärän henkilöllisyyden turvin. Hän työskentelee päivisin rautatievirkailijana ja iltaisin lähettää tietoja radiolähettimellään Saksaan. Faber tunnetaan koodinimellä "Neula", joka johtuu hänen aseena käyttämästään stiletti-pistimestä, ja hän on äärimmäisen kylmäverinen mies, johon itse Hitlerkin luottaa täysin. 
Faber lähetetään Ison-Britannian rannikolle tiedustelemaan huhuttua maihinnousukalustoa, jota liittoutuneet ovat alkaneet toimittaa Yhdysvalloista Britteinsaarille. Tutkiessaan armeijan vahvuutta saa Faber selville, että itärannikolle sijoitetut maihinnousujoukot ovatkin vain ovelaa hämäystä jonka avulla liittoutuneet pyrkivät salaamaan maihinnousun todellisen paikan, joka onkin Normandia. Jos Faber saa tämän tiedon toimitettua Saksaan, pystyisivät saksalaiset murtamaan liittoutuneiden linjan jo ennen kuin maihinnousu ehtisi kunnolla alkaakaan ja näin sodan luonne saattaisi muuttua katastrofaalisesti. Faber epäilee, uskovatko hänen esimiehensä Saksassa hämäykseen ilman asian todistavia valokuvia, ne hänen siis täytyisi toimittaa Saksaan itse.
Pian koko Britannian tiedustelupalvelun osasto MI5 on Faberin perässä hänen yrittäessään epätoivoisesti päästä rannikolle, jossa sukellusvene jo odottaa häntä matkalle Saksaan. Faber yrittää lopulta paeta veneellä, mutta kokee myrskysäässä haaksirikon ja ajautuu Myrskysaaren-nimellä tunnettuun paikkaan, jossa hänet ottavat taloonsa Lucy ja David Rose. David on englantilainen taistelulentäjä, joka menetti jalkansa auto-onnettomuudessa päivää ennen taistelulentäjän uransa alkua. Hän alkaa epäillä Faberia ja löytää tämän taskusta valokuvat huijauslentokoneista. Samaan aikaan Faber ja Lucy alkavat tuntea vetoa toisiinsa.
Davidin ja Faberin välinen jännite purkautuu lopulta yhteenotoksi: Faber on ennen tätä rakastellut Davidin vaimon kanssa. Faber kuitenkin tappaa Davidin, ottaa saarella olevalla radiolähettimellä yhteyden sukellusveneeseen ja pyytää sitä hakemaan hänet saarelta. Kun sukellusvene nousee pintaan, Lucy yllättäen tappaa Faberin iskemällä tätä kivellä päähän. Tuolloin myös MI5:n agentit saapuvat saareen eikä tietoa Normandian maihinnoususta saada perille Saksaan.
Korotša

Korotša () on kaupunki Belgorodin alueella Venäjällä. Se sijaitsee Korotša-joen rannalla 57 kilometriä Belgorodista koilliseen. Kaupunki on Korotšan piirin keskus. Vuoden 2010 väestönlaskennan mukaan kaupungissa asui 5 877 henkeä.
Kaupunki on perustettu vuonna 1638 suojaamaan Venäjän etelärajaa krimintataarien hyökkäyksiltä. Vuonna 1779 siitä tuli Kurskin lääniin kuuluneen kihlakunnan keskus. Toisen maailmansodan aikana Korotša oli saksalaisten miehittämä. Nykyään siellä on lähinnä elintarviketeollisuutta.
Fran Huck

Anthony Francis Huck (s. 4. joulukuuta 1945 Regina, Saskatchewan) on entinen jääkiekkoilija. Hän edusti Kanadaa olympiaturnauksessa 1968, jossa saavutti pronssia.
Ammattilaisena keskushyökkääjä Huck pelasi National Hockey Leaguessa ja World Hockey Associationissa. Hänen seurojaan olivat Montreal Canadiens, St. Louis Blues, Winnipeg Jets, Minnesota Fighting Saints ja Denver Spurs. 
Hänet valittiin IIHF Hall of Fameen 1999.
Siikamäki-Peiposjärvi

Siikamäki-Peiposjärvi, "kaikenkokoisten kotien kylä", on entisen Pieksämäen maalaiskunnan alueella oleva kahden kylän, Peiposjärven ja Siikamäen muodostama kokonaisuus, josta tuli Suomen vuoden kylä 2008.
Kylässä toimii vuonna 1959 perustettu urheiluseura Peiposjärven Visa, jonka toiminta alkoi yleisurheilulla. Myöhempiä lajeja ovat pesäpallo, naisvoimistelu ja jalkapallo. Nykyään pelataan kesäisin pesäpalloa, harjoitetaan voimistelua Peiposjärven koululla sekä ylläpidetään Lasten ja Nuorten discoa. Peiposjärven koulu on Pieksämäen vanhin. Se perustettiin 1899. 
Muita yhdistyksiä ja yhteisöjä ovat urheiluseuran lisäksi mm. Maaveden maa- ja kotitalousseura ry, Peiposjärven 4H-kerho ja metsästysseura.
Kylässä järjestetään vuosittain kesällä nostalgiailtamat.
Siikamäen rautatieasema sijaitsee kylän alueella. Henkilöliikenne asemalle lopetettiin 1989. Siikamäen postikonttori toimi samassa aseman yhteydessä vuodesta 1913 vuoteen 1991, jona aikana Siikamäellä oli oma postileimansakin. Myös Peiposjärvellä on ollut oma postileimansa vuoteen 1984 asti.
Novyi Oskol

Novyi Oskol () on kaupunki Belgorodin alueella Venäjällä. Se sijaitsee Oskoljoen rannalla 254 kilometriä Belgorodista itään. Kaupunki on Novyi Oskolin piirin keskus. Sen kautta kulkee Staryi Oskolin ja Valuikin välinen rautatie (Novyi Oskolin asema). Vuoden 2010 väestönlaskennan mukaan kaupungissa asui 19 530 henkeä.
Vuonna 1637 paikalle rakennettiin rajalinnoitus. Vuonna 1647 siitä tuli "Tsarjov-Aleksejevin" kaupunki, joka vuonna 1655 sai nimen "Novyi Oskol". Vuosina 1676–1680 se kärsi krimintataarien hyökkäyksistä. Vuonna 1779 kaupungista tuli Kurskin lääniin kuuluneen kihlakunnan keskus. Vuonna 1896 sen kautta rakennettiin rautatie. Nykyään Novyi Oskolissa on elintarvike- ja rakennusmateriaaliteollisuutta.
Frank Bruno

Frank Bruno (s. 16. lokakuuta 1961 Lontoo, Englanti) on entinen brittiläinen raskaansarjan nyrkkeilijä, jonka ura huipentui WBC:n raskaansarjan voittoon vuonna 1995. Hän on voittanut 45 ottelustaan 40 ja kerännyt yhteensä 38 tyrmäysvoittoa. Kuten Henry Cooper, Bruno on pysynyt tunnettuna julkisuuden henkilönä brittiläisessä yhteisössä nyrkkeilyuransa jälkeen. Bruno tunnetaan myös lempinimellä "Frank" Bruno "True Brit". Hän on tehnyt pienen cameoroolin vuonna 2008 valmistuneessa elokuvassa "Cass".
David A. Wiggins

David A. Wiggins on yhdysvaltalainen lintutieteilijä.
David Wiggins työskenteli jo lukiolaisena Oklahoman yliopiston museoavustajana. Hän valmistui samasta yliopistosta eläintieteilijäksi, Brockin yliopistosta maisteriksi kalatiiran poikasten hoitoa selvittelevällä tutkimuksella, ja kanadalaisesta Simon Fraser yliopistosta filosofian tohtoriksi kelopääskyä ("Tachycineta bicolor") käsittelevällä tutkimuksella. Väitöksensä jälkeen hän pääsi Kansallisen tiedesäätiön stipendiaattina Uppsalan yliopistoon Ruotsiin, missä hän tutki sepelsiepon ("Ficedula albicollis"] evoluutiota. Myöhemmin hän pääsi Fulbright-stipendiaattina tutkimaan tiaisten ("Paridae") lisääntymisekologiaa Namibiaan ja Zimbabween.
Wiggins toimii Oklahoman Sam Noblen luonnonhistoriallisen mueson (Sam Noble Oklahoma Museum of Natural History) tutkijana. Samanaikaisesti hän toimii konsultoivana ekologina Ruotsissa.
Wiggins on tutkinut myös mustakiitäjän lisääntymistä Pohjois-Amerikassa ja talitiaisen lisääntymisekologiaa Tanskassa. Hän on tutkinut myös riikinkukkokehrääjiin ("Saturniidae") kuuluvaa "Imbrasia belina"a Namibiassa.
MBK Dinamo Moskova

MBK Dinamo Moskova () eli Moskovan Dynamo on venäläinen koripalloseura.
Historia.
Seura perustettiin vuonna 1923 ja se oli neuvostoajan osa Moskovan Dynamo -suurseuraa. Joukkueen kannattajista moni oli OGPU:n jäsen, jonka takia seuraa pidettiin enemmän poliisivoimien seurana.
Joukkue alkoi pian menestyä ja seura voitti Neuvostoliiton mestaruuden vuosina 1937 ja 1948. Kahdesta mestaruudesta alkoi Dynamon hiljainen kausi, joka päättyi vasta Neuvostoliiton romahtamiseen. Vuonna 1991 joukkue pääsi Euroopan Cup-voittajien cupin semifinaaleihin, joissa sen tie katkesi PAOK Thessalonikiin, joka voitti myös kauden. Vuonna 1997 seura meni konkursiin. 
Vuonna 2001 Dinamo-urheilujärjestö alkoi tukea seuraa, jolloin seuran jatko saatiin turvattua. Joukkue aloitti pelaamisen toiseksi korkeimmalta tasolta ja nousi heti yhden kauden jälkeen takaisin Superliigaan. Vuonna 2002 joukkue liittyi Moskovan Dinamo-järjestöön. Vuoden 2009 finanssikriisin takia seuralla oli taas vakavia talousongelmia, joiden takia muun muassa joukkueen kirkkaimpiin tähtiin kuulunut Travis Hansen joutui lähtemään.
Dinamo pelasi Venäjän uudessa pääsarjassa Professionalnaja basketbolnaja ligassa (PBL) kauden 2010-2011, mutta taloussyistä erotettiin sarjasta kauden päätteeksi. Kaudella 2011–2012 Dinamo Moskova pelasi Venäjän kolmannella sarjatasolla Vyšaja ligassa, josta se nousi yhden kauden jälkeen toiselle sarjatasolle.
Guido Knopp

Guido Knopp (s. 29. tammikuuta 1949 Treysa, Hessen, Saksa) on saksalainen historioitsija, joka on historiankirjoituksen lisäksi tuottanut useita dokumenttielokuvia ja televisiosarjoja. Knoppin erityisalaa on lähinnä Adolf Hitler, kansallissosialismi ja natsi-Saksa, mutta hän on työskennellyt myös muiden aiheiden, kuten kylmän sodan, stalinismin ja Neuvostoliiton parissa.
Historian ja valtiotieteen tohtoriksi väitellyt Knopp työskenteli päätoimittajana, kunnes astui saksalaisen televisiokanavan palvelukseen 1978. Sittemmin hän on tuottanut useita historiallisia dokumenttisarjoja ja -elokuvia. Knopp on palkittu työstään, mutta häntä on myös arvosteltu tiettyjen asioiden ”unohtamisesta”. Knopp ei juuri ole käsitellyt tavallisten kansalaisten osuutta kansallissosialistien tukijoina.
Nykyään Knopp opettaa historiaa Gustav-Siewerth-Akatemiassa Weilheim-Bierbronnenissa.
Setä Tamu

Setä Tamu (oikealta nimeltään Mikko Tamminen, s. 20. elokuuta 1975 Vaasa) on vaasalainen rap-artisti ja musiikkituottaja. Hän kuului edesmenneeseen Vaasalaiset Kansiot -yhtyeeseen. Hän on myös vieraillut Vapaapudotuksen levyillä. Tamminen on ollut myös Firevision-yhtyeen toinen jäsen.
Vuonna 2000 Setä Tamu julkaisi Kuningas Pähkinän kanssa "Kaikki suvussa" -EP:n. EP poiki jatkoa vuonna 2003 "Heitä paita v*ttuun" -singlellä, ja vuonna 2004 "Kylpyammeellinen hittejä" -albumin muodossa. Julkaisut tuotti Setä Tamu. Kuningas Pähkinä ja Setä Tamu julkaisivat vuonna 2011 "Syksyllä Palmasiin" -nimisen EP:n, joka on ladattavissa ilmaiseksi SoundCloud-musiikkipalvelussa. EP:n kappaleesta "Kannut (Kesä 2011)" on julkaistu musiikkivideo.
Setä Tamu, Kuningas Pähkinä ja Stig muodostavat Yön Polte -nimisen kokoonpanon. Yhtyeen ensimmäinen single "Tyttö sinä olet meritähti" julkaistiin helmikuussa 2012.
Vuonna 2012 Tammisen tuottama ja osittain kirjoittama korealaisen Kara-yhtyeen kappale ”Electric Boy” nousi Japanin singlelistan ykköseksi. Hän on kirjoittanut ja tuottanut musiikkia muillekin kotimaissaan menestyneille artisteille, kuten taiwanilaiselle Jolin Tsaille ja saksalaiselle Glasperlenspiel-yhtyeelle.
Tamminen on vuodesta 2020 julkaissut soolomateriaalia Tamu-nimellä ja suunnittelee ensimmäisen sooloalbumin tekemistä.
Tamminen on ollut tekemässä ja tuottamassa useita suosituksi nousseita kappaleita muun muassa Mariskalle, Robin Packalenille, kuten myös Portion Boysille 2023 UMK-kilpailukappaletta "Samaa taivasta katsotaan".
Kylpyammeellinen hittejä

Kylpyammeellinen hittejä on Kuningas Pähkinän ja Setä Tamun ensimmäinen täyspitkä julkaisu. Se julkaistiin 14. tammikuuta 2004 Kaverikerho -levy-yhtiön kautta. Albumilta julkaistiin single "Heitä paita v*ttuun".
Levyn kappaleet käsittelevät pääasiassa alkoholia ja naisia.
Biitit.
Huomioitavaa.
Kappaleen "Yön kuninkaat 2" ensimmäinen osa "Yön Kuninkaat" (mukana Setä Tamu) on ilmestynyt Vapaapudotuksen "Paholaismusiikkia" -EP:llä.
Agogo

Agogo on samba-musiikissa käytetty metallinen soitin, jossa on kaksi kelloa, korkea ja matala. Agogon perussambarytmi on yleensä synkopoitu toistuva rytmi. Agogo voi olla osana rumpusettiä tai erikseen soitettavana. Agogo on etenkin karnevaalisambassa (batucada) käytetty soitin; muissa sambatyyleissä se on harvinaisempi.
Agogo on peräisin Länsi-Afrikasta, josta se on orjakaupan mukana siirtynyt Etelä-Amerikkaan, erityisesti Brasiliaan. Agogo muistuttaa toista länsi-afrikkalaista soitinta gankoguita.
Peter Adam

Peter Adam (3. elokuuta 1929 – 28. syyskuuta 2019) oli saksalaissyntyinen BBC:lle työskennellyt dokumenttielokuvatuottaja ja kirjailija. 
Adam työskenteli vuosien 1968–1989 välillä brittiläiselle televisio- ja radioyhtiölle BBC:lle pääaiheinaan taide ja kulttuuri. Hänet palkittiin British Academy Award-palkinnolla ohjaamastaan dokumenttielokuvasta "Art in the Third Reich" vuonna 1989. Adam asui Lontoossa ja etelä-Ranskassa.
Joseph Pennell

Joseph Pennell (4. kesäkuuta 1857 – 23. huhtikuuta 1926) oli yhdysvaltalainen taiteilija ja kirjailija. Pennell syntyi Philadelphiassa, mutta kuten läheinen ystävänsä James McNeill Whistler matkusti myöhemmin Eurooppaan ja asettui Lontooseen. Pennell julkaisi lukuisia kirjoja (monet niistä yhteistyössä vaimonsa Elizabeth Robins Pennellin kanssa), mutta hänen ominta alaansa olivat etsaukset ja litografiat, ja hänet tunnettiin arvostettuna kuvittajana. Pennellien läheinen suhde Whistleriin johti taiteilijan elämäkerran kirjoittamiseen vuonna 1906.
Up Close &amp; Personal Tour -kiertue

Up Close &amp; Personal Tour -kiertue oli yhdysvaltalaisen poikabändin Backstreet Boysin Never Gone albumin esikiertue. Kiertueeseen kuului 17 show’ta Yhdysvalloissa joissa oli lähes sama kappalelista kuin Never Gone -kiertueella. He lauloivat kaikki -albumin kappaleet ja viisi laulua uudelta albumiltaan Never Gone. Kiertue oli suuri menestys ja se auttoi myös Never Gone -albumin mainostamisessa.
Jenna Johnson

Jenna Leigh Johnson () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Los Angelesin kesäolympialaisissa 1984. Samoissa kilpailuissa hän voitti myös hopeaa 100 metrin perhosuinnissa, häviten vain joukkuetoverilleen Mary T. Meagherille. Kaksi vuotta myöhemmin Madridin MM-kilpailuissa Jameson voitti vielä kolme hopeaa, joista yksi oli henkilökohtainen. Hän on myös nelinkertainen Tyynenmeren-mestari sekä kaksinkertainen Universiadien kultamitalisti.
Johnson on 180 senttimetriä pitkä ja painoi urallaan 63 kilogrammaa.
Kissanmaa

Kissanmaa on Tampereen kaupunginosa idässä Teiskontien varressa. Keskustaan Kissanmaalta on 3 kilometriä ja bussilinjoja kulkee useita. Alueena Kissanmaata pidetään rauhallisena. Kissanmaata ympäröi idässä Ruotula ja Uusikylä, etelässä Hakametsä, lännessä Kaleva ja pohjoisessa Kauppi. Kissanmaan tilastoalueen väkiluku vuonna 2020 oli . Asuintaloista pääosa on omakotitaloja, mutta alueen länsiosassa on myös erikokoisia kerrostaloja. Parhaiten alue tunnetaan siellä sijaitsevasta Suomen ensimmäisestä, vuonna 1965 valmistuneesta Hakametsän jäähallista ja harjoitushallista.
Kissanmaa-nimi on esiintynyt ensimmäisen kerran vuonna 1913, kun alue liitettiin Tampereeseen Hatanpään maakaupan yhteydessä. Kissanmaalla viitattiin kapeaan metsäiseen alueeseen, joka ulottui Näsijärveltä Iidesjärvelle. Kissanmaa-nimi esiintyi myös jo vuoden 1916-17 osoitekartassa. Noihin aikoihin maa-alueita nimettiin eläinten mukaan. Suuret palstat nimettiin isojen eläinten mukaan, kun taas pienet ja mitättömät alueet saivat pienten eläinten nimiä. Kissanmaa-nimi olisi siis annettu kuvastamaan alueen pienuutta. Kissanmaa-nimitys saattaa myös johtua siitä, että alueella tavattiin ilveksiä vielä 1800-luvun lopulla. Nimen taustalla saattaa olla myös palstannimi Kissankorpi, joka esiintyi Hugo Hackstedtin vuonna 1869 laatimassa kartassa Hatanpään kartanon tiluksista. On myös mahdollista, että Kissanmaa-nimi viittaa ilveksiin, joita alueella tiedetään esiintyneen runsaasti vielä 1800-luvun lopulla. 
Useat Kissanmaan kadunnimistä liittyvät eläimiin tai entisajan metsästykseen (esimerkiksi Sudenkatu ja Vasamakatu). Kissanmaalle vahvistettiin asemakaava vuonna 1958. Kissanmaan aukiolla toimi ennen Tampereen aluesäästöpankki (TAP), Paulan paperi -niminen paperikauppa, postioikeuksinen kioski sekä Kissankulma-niminen pub. 
Tulevaisuudessa Kissanmaalle aiotaan rakentaa paljon uutta. Alueelle on suunniteltu esimerkiksi Hakametsä Sport Campus . 
Palvelut.
Alueella toimii K-Market, pizzeria, seurakunta, useita parturikampaamoita, sekä Tapparan junioriyhdistyksen ja kannattajien toimistot, Tampereen jäähalli, Tampereen harjoitusjäähalli, autokoulu sekä päiväkoti. Lähimmät kauppakeskukset ovat Kauppakeskus Kale ja Kalevan Prisma. 
Kissanmaan rajalla Teiskontien pohjoispuolella sijaitsee Tampereen yliopistollinen sairaala, jonka työntekijöille tarkoitetut asunnot ovat Kissanmaan eteläpäädyssä. Teiskontien eteläpuolella sijaitsee Kissanmaan perhetukikeskus. 
Oppilaitoksista Kissanmaan ala-aste toimii yhteistyössä Sammon yläasteen kanssa. Tampereen ammattikorkeakoulun ja Tampereen yliopiston Kaupin kampukset sijaitsevat naapurikaupunginosassa Kaupissa. Kissanmaalla sijaitsee myös opiskelija-asuntoja.
Marie Corridon

Marie Louise Corridon (5. helmikuuta 1930 Norwalk, Connecticut – 26. toukokuuta 2010) oli yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Lontoon kesäolympialaisissa 1948. Samassa joukkueessa hänen kanssaan uivat Ann Curtis, Thelma Kalama ja Brenda Helser.
Corridon edusti uintiurallaan Women's Swimming Associationia.
Junge Freiheit

Junge Freiheit (JF, ) on politiikkaan ja kulttuuriin keskittynyt saksalainen viikkolehti. Lehti on viralliselta linjaltaan konservatiivinen, mutta on kohdannut syytöksiä äärioikeistolaisuudesta muun muassa Saksan viranomaisten taholta. Lehden levikki on noin 30 000 kappaletta.
Historia.
Dieter Stein perusti Junge Freiheitin Freiburg im Breisgaussa toukokuussa 1986. Stein on toiminut lehden päätoimittajana yli 30 vuotta. Alkujaan JF oli opiskelijoiden toimittama lehti, jota levitettiin pieninä painoksina yliopistolla.
Junge Freiheit tunnetaan uusoikeistolaisesta linjastaan. Saksan liittotasavallan sekä eräiden sen osavaltioiden perustuslainsuojavirastot ovat tarkkailleet lehteä äärioikeistolaisena ryhmittymänä ainakin vuodesta 1994, jolloin lehti ensimmäistä kertaa mainittiin Nordrhein-Westfalenin osavaltion perustuslainsuojaviraston vuosiraportissa. Saksan perustuslakituomioistuin päätti pitkän oikeusprosessin päätteeksi vuonna 2005, etteivät yksittäiset artikkelit riitä todisteeksi lehden julkaisulinjan perustuslainvastaisuudesta. Osalliset perustuslainsuojavirastot ilmoittivat jatkavansa lehden tarkkailua, mutta ovat sittemmin jättäneet sen pois äärioikeistolaisen toiminnan vuosiraporteistaan.
Joulukuussa 1994 Junge Freiheitin painotiloihin Weimarissa iskettiin polttopulloin. Tekijöitä ei saatu kiinni, mutta tekijäksi ilmoittautui aiemmin tuntematon "Revolutionäre Lesbenfrauengruppen und andere revolutionäre Gruppen" (suom. ”Vallankumoukselliset lesbonaiset ja muut vallankumoukselliset ryhmät”). Iskut aiheuttivat noin 2,5 miljoonan D-markan vahingot, minkä vuoksi lehti siirtyi ilmestymään Berliiniin.
Mariechen Wehselau

Mariechen M. Jackson Wehselau () oli yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Pariisin kesäolympialaisissa 1924. Wehselaun kanssa samassa joukkueessa uivat Ethel Lackie, Euphrasia Donnelly ja Gertrude Ederle. Hän voitti samoissa kilpailuissa hopeaa 100 metrin vapaauinnissa häviten vain Lackielle.
Wehselau edusti uintiurallaan "Outrigger Canoe Clubia". Wehselau kuoli heinäkuussa 1992 kotonaan Honolululla.
Never Gone -kiertue

Never Gone -kiertue oli yhdysvaltalaisen poikabändin Backstreet Boysin vuonna 2005 järjestetty kiertue. Yhtye esitti kiertueella kahdeksan kappaletta heidän viidenneltä studioalbumiltaan Never Gone sekä kaikki kappaleet heidän vuonna 2001 ilmestyneeltä albumilta .
Tämä kiertue erosi yhtyeen aikaisemmilta kiertueilta siten, että siihen ei kuulunut muita tanssijoita kuin vain yhtyeen jäsenet. Kiertueen lämppäreinä toimivat The Click Five, Kaci Brown ja Seminole County.
Kun pojat olivat Sydneyssä he vierailivat australialaisessa komediashowssa nimeltä "Mr. Ten Questions" (Andrew Hansen). Kuitenkin Hanseb kysyi vain kaksi kysymystä. Ensimmäinen oli "Miten viihdytte Australiassa?" ja toinen "Viittaako nimi 'Backstreet Boys' seksuaalisesti siihen, että musiikkinne on kuin teitä otettaisiin kovakouraisesti takaapäin?". Vaikka ensimmäiseen kysymykseen vastattiinkin iloisesti, toiseen kysymykseen vastattiin vihaisesti.
Tämä oli yhtyeen viimeinen kiertue Kevin Richardsonin kanssa. Hän jätti poikabändin kesäkuussa 2006.
Steve Smith (jääkiekkoilija, s. 30.4.1963)

James Stephen "Steve" Smith (s. 30. huhtikuuta 1963 Glasgow, Skotlanti) on kanadalais-skotlantilainen entinen ammattilaisjääkiekkoilija, pelipaikaltaan puolustaja. Hän pelasi NHL-liigassa 804 ottelua Chicago Blackhawksissa, Edmonton Oilersissa ja Calgary Flamesissa. Edmontonissa pelatessaan hän voitti kolmesti Stanley Cupin.
Ura.
Smith aloitti jääkiekon kanadalaisessa nuorten OHL-liigassa London Knightsin joukkueessa vuonna 1980. Edmonton Oilers varasi hänet heti ensimmäisen kauden jälkeen vuoden 1981 , mutta Smith jatkoi pelaamista OHL:ssä vielä kaksi seuraavaa kautta.
Smith kävi hakemassa vielä kahtena kautena kokemusta AHL-liigan Moncton Alpinesista ennen liittymistään Edmontonin kokoonpanoon kauden lopussa. Hänen varsinainen tulokaskautensa NHL:ssä oli kausi . Kausi päättyi katastrofiin pudotuspeleissä 30. huhtikuuta 1986, jolloin Edmonton hävisi seitsemännen ottelun ja samalla koko sarjan Calgary Flamesille Smithin tehdessä ratkaisevan oman maalin Grant Fuhrin taakse.
Seuraavana neljänä vuonna Smith voitti Edmontonin kanssa kolme Stanley Cupia ja kehittyi samalla vahvaksi hyökkääväksi puolustajaksi. Kausi jäi hänen viimeisekseen Edmontonissa, sillä hänet myytiin Chicago Blackhawksiin vaihdossa Dave Mansoniin ja varausvuoroon.
Smith vahvisti Chicagoa selvästi, ja joukkue selvisi heti Smithin ensimmäisellä kaudella Stanley Cup -finaaleihin saakka. Tätä parempaan joukkue ei kuitenkaan pystynyt, vaikkakin pääsi pudotuspeleihin joka vuosi. Pisteiden puolesta Smithin uran paras kausi oli Chicagossa , jolloin hän teki kymmenen maalia ja 47 syöttöä. Seuraavilla kausilla häntä alkoivat vaivata useat loukkaantumiset, eikä hän pystynyt pelaamaan yhtään täyttä kautta. Loukkaantumisien takia Smith ilmoitti kauden jälkeen lopettavansa uransa.
Vuoden tauon jälkeen Smith teki paluun jääkiekon pariin. Hän solmi sopimuksen Calgary Flamesin kanssa ja kausi näytti lupaavalta, kunnes se päättyi jälleen loukkaantumiseen. Seuraavana kahtena kautena hän sai pelattua vain 33 ottelua muun muassa niskavamman takia ja joulukuussa 2000 Smith lopetti uransa lopullisesti.
Smithin poika Barron Smith varattiin NHL:ään vuonna 2009.
Clarín

Clarín on Buenos Airesissa ilmestyvä päivittäinen sanomalehti, jonka levikki on 206 837 kappaletta viikossa. Se on perustettu vuonna 1945 ja lehden nettisivut avattiin vuonna 1995.
Clarín kuuluu Grupo Claríniin, joka on Latinalaisen Amerikan suurimpia median monialayrityksiä ja jolle kuuluu muun muassa maan katsotuin kaapelikanava.
Lehden katsotaan edustavan keskusta-oikeistoa: esimerkiksi 2008 lehti arvosteli Cristina Fernández de Kirchnerin hallitusta. Sen päätoimittajana toimii Ricardo Kirschbaum.
Sääksmäen vaakuna

Sääksmäen vaakuna on saanut aiheensa kunnan nimestä, johon vaakunan kalasääski viittaa.
Vaakunan on suunnitellut Gustaf von Numers taidemaalari Kalle Carlstedtin luonnoksen (1948) pohjalta, ja se vahvistettiin käyttöön 23. huhtikuuta 1954. Vaakunan selitys on ”punaisessa kentässä hopeinen, kultavaruksinen kalasääski edestäpäin, laskeutumassa kohotetuin siivin tyvestä nousevaan hopeapesäänsä”. Vaakuna muuttui epäviralliseksi kotiseutuvaakunaksi 1973, kun Sääksmäen kunta liitettiin Valkeakosken kaupunkiin.
Robert Christopher Tytler

Robert Christopher Tytler (25. syyskuuta 1818 Allahabad Intia – 10. syyskuuta 1872 Shimla) (lähde antaa syntymävuodeksi 1817) oli brittiläinen sotilas, luonnontutkija ja valokuvaaja.
Hänen isänsä Robert Tytler palveli sotilaslääkärinä Intiassa Bengalin lääkintäjoukoissa ja hänen äitinsä oli saksalaisen herttua Schneebergin tytär. Tytler liittyi Bengalin armeijaan 1834 ollessaan vielä Englannissa. Hän saapui Intiaan 1835 ja liittyi isänsä rykmenttiin (34. Native Bengal Infantry). Hän oli useita vuosia aktiivipalveluksessa ja otti osaa Ensimmäiseen afgaanisotaan 1839–1842. Hän palveli myös ensimmäisessä englantilaisten ja sikhien välisessä sodassa 1845–1846. Myöhemmin hänet ylennettiin everstiksi ja komennettiin Andamaaneille Port Blairin komentajaksi 1862–1864.
Tytlerin ensimmäinen vaimo Isabella Neilson kuoli 21-vuotiaana 1847. Seuraavana vuonna Tytler avioitui Harriet Christina Earlen kanssa, joka oli bengalilaisen upseerin tytär. Harriet oli myös kiinnostunut valokuvauksesta ja yhdessä he tuottivat noin 300 valokuvaa. Heille syntyi kaikkiaan kymmenen lasta.
Tytler oli innokas luonnontutkija ja erityisesti linnut viehättivät häntä suuresti. Hän nimesi andamaanienviidakkoharakan ("Dendrocitta bayleyi") 1863. Hänen kunniakseen on nimetty mäntyuunilintu ("Phylloscopus tytleri") ja haarapääskyn ("Hirundo rustica") aasialainen alalaji "tytleri".
Ronaldo (täsmennyssivu)

Nimi Ronaldo voi viitata ainakin seuraaviin henkilöihin:
"Ronaldo" on myös Cristiano Ronaldosta kertova dokumenttielokuva vuodelta 2015.
NS Mutsu

NS Mutsu oli japanilainen ydinkäyttöinen kauppalaiva. Se oli ensimmäinen ja ainoa ydinvoimalla toiminut japanilaisalus ja yksi neljästä koskaan rakennetusta ydinkäyttöisestä kauppalaivasta, mutta se ei koskaan kuljettanut kaupallista rahtia.
Ydinpropulsiotesti.
Reaktori ladattiin 4. syyskuuta 1972, ja alus lähti avomerikoajolle. Jo ensimmäisellä koeajolla aluksen reaktorissa havaittiin pieni vuoto. Reaktorin valmistaja Westinghouse oli varoittanut vuodon mahdollisuudesta etukäteen, mutta reaktoriin ei tehty rakennusvaiheessa muutoksia.
Aluksen palatessa satamaan paikalliset kalastusalukset estivät sen pääsyn satamaan. Alus pääsi rantautumaan 15. lokakuuta 1972. Vuosien 1978 ja 1991 välillä alusta kunnostettiin ja se lähti koeajolle helmikuussa 1991. Aika oli kuitenkin ajanut ydinkäyttöisen kauppamerenkulun ohi ja sinällään onnistuneen 82 000 kilometrin merikoeajon (kaksi kierrosta Maan ympäri) jälkeen alus telakoitiin. Mutsun reaktori poistettiin vuonna 1995.
MS Mirai.
Reaktorin poiston jälkeen alus varustettiin tavanomaisin koneistoin, ja se muunnettiin merentutkimusalukseksi, joka sai nimen MS Mirai.
Milburn Stone

Milburn Stone (5. heinäkuuta 1904 Burrton, Kansas, Yhdysvallat – 12. heinäkuuta 1980 La Jolla, Kalifornia, Yhdysvallat) oli yhdysvaltalainen näyttelijä.
Esiintymisuransa vaudevillessa aloittanut Stone siirtyi Hollywoodiin vuonna 1935, jossa hän esiintyi lähinnä B-luokan elokuvissa. Harvoihin A-luokan elokuviin, joissa hän esiintyi kuuluu muun muassa John Fordin ohjaama "Vapauttajan nuoruus", tosin hänen nimeään ei mainittu elokuvan lopputeksteissä. 1940-luvulla Stone esiintyi pääasiallisesti luonnerooleissa useissa elokuvissa. Tunnetuimman roolinsa hän sai vuonna 1955 televisiosarjassa "Gunsmoke", jossa hän esitti Doc Adamsia. Tässä roolissa hän oli aina vuoteen 1972, jolloin hän siirtyi syrjään terveyssyistä. Roolistaan hänet palkittiin Emmyllä.
Milburn Stone on saanut tähden Hollywood Walk of Famelle.
Fugledalsfjellet

Fugledalsfjellet (kirjanorjaksi) (uusnorjaksi "Fugldalsfjellet" ) on Skandien Lyngsalpenen osaan kuuluva vuorimassiivi Tromssan kunnassa Norjassa. Vuoren korkeimman huipun korkeus merenpinnan tasosta on 1 686 metriä.
Vuoren itä-/koillispuolella sijaitsee Fornesbreen-jäätikkö ja itä-/kaakkoispuolella Fugldalsbreen-jäätikkö. Vuoren nimi tulee Fugldalen-nimisestä laaksosta, joka sijaitsee massiivin eteläpuolella. Laakson vastakkaisella puolella sijaitsee myös koko Tromssan läänin korkein huippu, Jiehkkevárri (1 833 m).
Rajut kaverit

Rajut kaverit ("Thunderbolt &amp; Lightfoot") on Michael Ciminon käsikirjoittama ja ohjaama komediallinen toimintaelokuva ja road movie. Ciminon esikoisohjaus sai ensi-iltansa vuonna 1974 ja pääosissa näyttelevät Clint Eastwood sekä Jeff Bridges, joka sai roolisuorituksestaan parhaan miessivuosan Oscar-ehdokkuuden.
Juoni.
Kokenut pankkirosvo Thunderbolt ("Eastwood") lyöttäytyy yhteen nuoren rellestelijän Lightfootin ("Bridges") kanssa. Thubderbolt on piilottanut erään vanhan kyläkoulun liitutaulun taakse 500 000 dollaria ja kaksikko suuntaa oitis sinne. Myös Thunderboltin entinen kaveri ja nykyinen vihamies Red Leary ("George Kennedy") haluaa apurinsa Eddie Coodyn ("Geoffrey Lewis") kanssa oman osuutensa. He yrittävät tappaa parivaljakon, mutta kun selviää, että koulurakennus ei olekaan enää samassa paikassa kuin ennen, nämä neljä päättävät toteuttaa vuosisadan nerokkaimman ja kekseliäimmän pankkiryöstön. Hankaluuksia tuo niin nelikon yhteistyökyvyttömyys kuin kaneja lahtaava hupelikin ("Bill McKinney").
Arvioita.
"Helsingin Sanomien" Paula Talaskivi luonnehti "Rajuja kavereita" tuoreeltaan huomattavan hyvin ohjatuksi humoristiseksi ja traagiseksikin kuvaukseksi ”kaltevan pinnan kavereista”. "Video-oppaassa" vuodelta 1994 Asko Alanen piti elokuvaa ”notkean takaa-ajorallin ja tarkkaan ajastetun ryöstöiskun kekseliäänä yhdistelmänä”. Hän antoi sille neljä tähteä viidestä, mikä vastaa sanallista arviota ”erinomainen”.
Kunniasanalla

Kunniasanalla () on vuonna 2001 ensi-iltansa saanut Sean Pennin ohjaama yhdysvaltalainen psykologinen jännityselokuva. Elokuvan pääosassa esiintyy Jack Nicholson. Elokuva perustuu Friedrich Dürrenmattin romaaniin "Lupaus".
Juoni.
Jerry Black on juuri varhaiseläkkeelle jäänyt murhaetsivä, joka saa kuulla, että läheisestä metsästä on löytynyt raiskatun ja murhatun pienen tytön Ginny Larsenin ruumis. Jerry lupaa uhrin vanhemmille löytävänsä syyllisen. 
Pääepäilty on alueella asuva mielenvikainen Wadenah-niminen intiaani, joka on aiemmin syyllistynyt samankaltaiseen rikokseen. Pian Wadenah tunnustaa, mutta niin epämääräisesti, että Jerry uskoo intiaanin tarkoittaneen aiempaa tekoaan. Kun Wadenahia kuljetetaan selliin, hän saa käsiinsä poliisin pistoolin ja ampuu itsensä. 
Poliisit sulkevat tapauksen, mutta Jerry jatkaa tutkimuksia, koska hän ei usko Wadenahin olleen syyllinen. Hän lähtee Nevadaan lomailemaan ja aikoo etsiä oikean murhaajan ja pitää lupauksensa.
Out of the Dark (Into the Light)

Out of the dark on Falcon yhdeksäs ja viimeiseksi jäänyt studioalbumi, joka julkaistiin postuumisti 27. helmikuuta 1998 hänen kuoltuaan auto-onnettomuudessa kolmea viikkoa aikaisemmin. Albumin maailmanlaajuinen painos julkaistiin 2. maaliskuuta 1998.
Albumista muotoutui hänen yksi tunnetuimmista levyistään. Levyn nimen piti olla alun perin "Egoisten".
Taustaa.
1996 Falcon singlen "Mutter, der Mann mit dem KOKS ist da" saavuttaman suosion takia Falcolle alettiin suunnitella uutta paluuta saksankielisten valtioiden listoille. Samana vuonna Falcolta julkaistiin myös single "Naked", joka menestyi kohtalaisen hyvin Itävalloissa, mutta Saksan listoja se ei kyennyt valtaamaan, jonka johdosta levyn julkaisua siirrettiin. Falco suunnitteli levylle myös kappaletta "Tomorrow Never Knows", jota ei tapahtunut. Falco myös poisti muutamia päiviä ennen kuolemaansa kappalelistalta paljon kappaleita, jotka oltiin jo julkaistu aiemmissa levyissä ja kokoelmissa.
"Out of the dark" suunniteltiin julkaistavan singlenä ennen "Naked"ia, mutta Falco halusi sen ilmestyvän vasta levyllä. Kun levy julkaistiin, kappaleesta tuli hitti niin Itävallassa kuin Saksassa ja Sveitsissä. Kappaleen paras sijoitus kotimaassaan oli 2. Kymmenen vuoden päästä Falcon kuolemasta albumi nousi uudelleen Itävallan listoille.
Fluminense Football Club

Fluminense Football Club on brasilialainen jalkapalloseura Rio de Janeiron kaupungista. Seura perustettiin vuonna 1902. Joukkue on voittanut Campeonato Cariocan 31 kertaa. Fluminensen merkittäviä pelaajia ovat muun muassa Didi, Rivelino ja Telê Santana.
Historia.
Oscar Cox perusti Fluminensen 21. heinäkuuta 1902 ja oli näin ensimmäinen jalkapalloseura Rio de Janeirossa. Ensimmäisen virallisen ottelunsa Fluminense pelasi 19. lokakuuta 1902 Rio Futebol Clubea vastaan. Fluminense oli Rion eliitin joukkue, pelaajat olivat rikkaiden perheiden opiskelijoita ja arvostettujen ammattien harjoittajia. Tummaihoisia ei aluksi edes hyväksytty katsomaan otteluja. Fluminensen ensimmäinen mulattipelaaja oli Carlos Alberto, joka vaalensi kasvonsa riisijauholla ennen otteluja. Ensimmäisen stadioninsa, Estádio das Laranjeiras, seura sai vuonna 1919.
Fluminense juhlii neljättä Brasilian jalkapallomestaruutta kaudella 2012. 
Symbolit.
Alkuperäinen Fluminensen peliasu oli valkoharmaa paita, jossa vasemmalla puolella oli kilpi ja punaisella kirjoitettuna FFC, valkoiset shortsit, mustat sukat sekä harmaa lakki. Vuonna 1904 pelipaita vaihdettiin nykyiseen paitaansa, jossa on kastanjanruskeaa, valkoista ja vihreää. Shortsit ja sukat ovat nykyään täysin valkoiset. Fluminensen maskotti on hymyilevä, hyvin pukeutunut yläluokan mies, "Cartola". Fluminensea pidetään edelleen eliitin jalkapalloseurana.
Kannattajat.
Ennen tärkeitä otteluita Fluminensen kannattajat heittävät ilmaan talkkia kuvaamaan riisijauhoa: tapa juontaa 1960-luvulle, kun Carlos Alberto vaalensi ihoaan ennen otteluita riisijauholla. Kannattajia Fluminensella on arviolta 5,6 miljoonaa. 
Kokoonpano.
Tilanne 8. kesäkuuta 2012
Tilastoja.
Muut pelaajat ovat brasilialaisia.
Odile Monguillon

Odile Pierrette Monguillon (26. marraskuuta 1930 Méry-sur-Oise, Val-d’Oise – 10. toukokuuta 2005 Méry-sur-Oise, Val-d’Oise) oli ranskalainen yleisurheilija, jonka päälaji oli 800 metrin juoksu.
Monguillon karsiutui 800 metrin juoksun alkuerissä Bernin EM-kilpailuissa 1954 ajalla 2.17,3. Hän paransi 800 metrillä kahdesti Ranskan ennätystä: kesäkuussa 1952 aikaan 2.16,2 ja kaksi vuotta myöhemmin aikaan 2.14,9. Ranskan mestaruutta hän ei voittanut kertaakaan.
Kurszán

Kurszán (k. 904) oli unkarilaisten heimopäällikkö, joka hallitsi yhdessä Árpádin kanssa. 
Kurszán hyökkäsi Suur-Määriin yhdessä itäfrankkien kanssa. Hän valloitti alueita myös Bulgarialta. Vuonna 894 unkarilaiset liittoutuivat Kurszánin ja Árpádin aloitteesta Bysantin keisari Leo VI:n kanssa huomattuaan, miten haavoittuvainen Unkari oli etelästä tulevien hyökkääjien edessä.
Kurszán joukkoineen surmattiin väijytyksessä vuonna 904, ja siitä alkaen Árpád hallitsi madjaareja yksin.
Norio Yamanaka

Norio Yamanaka (; s. 1928) on japanilainen "kitsuken" (’pukeutumisen taito’) opettaja, kimonon arkikäytön puolestapuhuja sekä Sōdō-akatemian perustaja. Hän on kirjoittanut useita kimonoaiheisia kirjoja ja matkustanut kymmeniin eri maihin johtaen aihetta käsittelevää delegaatiota.
Relativistic Heavy Ion Collider

Relativistic Heavy Ion Collider (RHIC) on Brookhaven National Laboratoryn ylläpitämä raskasionitörmäytin Long Islandilla Yhdysvalloissa. RHIC aloitti toimintansa vuonna 2000, ja se on ensimmäinen nimenomaan raskasionitörmäyksiä varten rakennettu törmäytin. Törmäytin sijaitsee noin 12 jalkaa (3,7 metriä) maan alla ja törmäytintunnelirengas on noin 2,4 mailia (3,8 kilometriä) pitkä. RHIC:ssa on neljä hiukkasilmaisinta: STAR, PHENIX, PHOBOS ja BRAHMS.
RHIC:ssa törmäytetään pääasiassa täysin ionisoituneita kulta-atomin ytimiä, mutta siellä suoritetaan myös protoni-protoni-, kupari-kupari- ja deuterium-kultatörmäytyksiä. Törmäystunnelissa on tavanomaisesti tyhjiö ja hiukkaset kiihdytetään lähes valonnopeuteen, jotta saataisiin mahdollisimman suuri törmäysenergia. RHIC:ssa kultaionien törmäytyksessä saavutetaan tyypillisesti 200 GeV:n törmäysenergia (100 GeV/ydin). RHIC:ssä protonien törmäytyksessä mitattu maksimienergia on 500 GeV (vrt. LHC:ssä tullaan saavuttamaan protonitörmäyksessä 14 TeV:n energia).
Normaaleissa olosuhteissa kvarkit ovat sitoutuneita gluonien välityksellä hadroneiksi (esim. protoniksi ja neutroniksi) eivätkä esiinny yksittäin vapaina. Kun törmäytetään kaksi raskasta ydintä korkealla energialla, ytimen protonit ja neutronit ikään kuin sulavat vapaiksi kvarkeiksi ja gluoneiksi. Tämä aineen olomuotoa kutsutaan kvarkki-gluoniplasmaksi, jota voi esiintyä ainoastaan todella kuumassa ja korkeassa paineessa. Törmäyksen jälkeen kvarkki-gluoniplasma jäähtyy ja laajenee nopeasti, jolloin kvarkit ja gluonit sitoutuvat takaisin hadroneiksi. Kvarkki-gluoniplasmaa ei voi havaita suoraan, koska se hadronisoituu niin nopeasti törmäyksen jälkeen. Sen olemassa olo pystytään päättelemään vain sen perusteella, mitä törmäyksessä syntyviä hiukkasia ja niiden energioita hiukkasilmaisimet havaitsevat. RHIC:n tavoitteena onkin tuottaa ja tutkia kvarkki-gluoniplasmaa, mikä kehittää tietoutta hiukkasten rakenteesta.
Patrick El Mabrouk

Patrick El Mabrouk (s. 30. lokakuuta 1928 Tagla, Algeria – 3. helmikuuta 1993) oli ranskalainen keskimatkojen juoksija, joka saavutti 1 500 metrin juoksussa EM-mitalin vuonna 1950.
El Mabrouk edusti Ranskaa kolmissa arvokilpailuissa. Hän saavutti 1 500 metrillä hopeaa Brysselin EM-kilpailuissa 1950 ajalla 3.47,8. Helsingin 1952 olympialaisissa hän sijoittui 1 500 metrillä viidenneksi ajalla 3.46,0. Bernin EM-kilpailuissa 1954 hän karsiutui 800 metrin juoksun alkuerissä ajalla 1.56,0. 
El Mabrouk voitti Ranskan mestaruuden 800 metrillä vuosina 1951 ja 1953–1955 sekä 1 500 metrillä vuosina 1949–1953. Hän juoksi 1 500 metrillä Ranskan ennätyksen 3.47,2 lokakuussa 1949 Pariisissa sekä 3.46,0 heinäkuussa 1952 Helsingin olympialaisissa. Jälkimmäinen säilyi Ranskan ennätyksenä kesäkuuhun 1957 saakka.
Seuratasolla El Mabrouk edusti Stade Françaisia. Hän oli pituudeltaan 178-senttinen ja painoi kilpavuosinaan 65 kiloa.
Aulis Toivonen

Aulis Kalevi Toivonen (2. toukokuuta 1956 Kuusankoski – 29. heinäkuuta 2012 Kouvola) oli suomalainen kuulantyöntäjä. Hän pukkasi ennätyksensä 19,58 metriä vuoden 1982 Kalevan kisoissa. Aktiiviaikanaan Toivonen edusti Kuusankosken Kisaa ja häntä valmensi Antero Toivonen. 
Toivonen oli aikanaan kuulantyönnössä Suomen kansallista kärkeä voittaen viisi SM-mitalia. Suomen mestaruuden Toivonen voitti kerran, vuonna 1985. Lisäksi hän voitti SM-tasolla kaksi hopea- ja kaksi pronssimitalia.
Siviiliammatiltaan Toivonen oli palotarkastaja. Aulis Toivosen veli Antero oli keihäänheiton Suomen-mestari vuodelta 1981.
Pahan otteessa (vuoden 1986 elokuva)

Pahan otteessa () on vuonna 1986 ensi-iltansa saanut toimintatrilleri. Se perustuu Elmore Leonardin romaaniin "Peli toisen elämästä". Elokuvan ohjasi John Frankenheimer ja sen pääosissa ovat Roy Scheider ja Ann-Margret.
Juoni.
Roy Scheider näyttelee varakasta, naimisissa olevaa ja Los Angelesissa asuvaa teollisuusmies Harry Mitchelliä, jonka vaimo (Ann-Margaret) työskentelee kaupunginvaltuustolle. Harryllä on kuitenkin lyhytkestoinen suhde tyttöön (Kelly Preston), mikä johtaa lopulta Harryn kiristämisen kohteeksi: kolme kiristäjää vaativat Harryltä 105 000 dollaria vastineeksi videonauhasta, joka sisältää todisteet Harryn suhteesta rakastajattareensa. Vaimonsa poliittisen uran vuoksi Harry ei voi mennä ilmoittamaan kiristyksestä poliisille. Harryllä ei kuitenkaan ole kuin 52 000 dollaria, minkä hän todistaa yhdelle kiristäjistään, Alan Raimylle (John Glover). Raimy hyväksyy Harryn 52 000 dollarin tarjouksen, minkä jälkeen Harry ryhtyy kääntämään kiristäjänsä toisiaan vastaan.
Arvioita.
"Video-oppaassa" vuodelta 1994 Asko Alanen kuvailee elokuvaa yllättävän karskiksi ja kiihkeäksi kiristysjännäriksi ja antaa sille kolme tähteä viidestä, mikä vastaa sanallista arviota ”hyvä”.
Storvasstinden

Storvasstinden () on Skandien Lyngsalpenen osaan kuuluva vuorenhuippu Paatsivuonon kunnassa Norjassa. Se on Lagofjelletin kanssa jakavan vuorimassiivinsa korkein huippu (1 377 m) ja sijaitsee vuorenharjanteen itäosassa. Vuoresta pohjoiseen sijaitsee Piggtindenin (1 505 m) pyramidimainen huippu ja etelään 305 metriä korkealla merenpinnan tasosta oleva järvi, Storvatnet.
Ensimmäisen nousun Storvasstindenille suorittivat saksalaiset Kurd Endell ja Wilhelm Martin kesällä 1911.
Amanda Blake

Amanda Blake (oik. Beverly Louise Neill 20. helmikuuta 1929 Buffalo, New York – 16. elokuuta 1989 Los Angeles, Kalifornia) oli yhdysvaltalainen näyttelijä.
Blakesta tuli vuonna 1949 MGM:n sopimusnäyttelijä. Tänä aikana hän näytteli muun muassa elokuvassa "Sanan voimalla". Ura ei kuitenkaan ollut erityisen menestyksellinen, kunnes hän vuonna 1955 sai Miss Kittyn roolin television lännensarjassa "Gunsmoke". Tässä roolissa hän esiintyi aina sarjan toiseksi viimeiselle tuotantokaudelle asti vuonna 1974.
Amanda Blake kuoli AIDSiin 60-vuotiaana vuonna 1989.